JUMAL KÕNELEB
Kas tead, et sul pole vaja karta?
Kas pole mitte hea uudis?
Kui oled võtnud Jeesuse vastu,
siis Jeesus on sinus ja sina oled Temas.
Sa oled kaitstud.
Tahame täna rääkida tõest, sest tõde teeb vabaks.
Tõde on see, mis meid vabastab ja tõde leidub Jumala Sõnast.
Jumala Sõna ütleb, et me oleme Kristuses.
Kui ma olen Kristuses, siis mul pole häda midagi.
Tema on ju kõigest kõrgemal. Tema on ju kõik loonud.
Tema valitseb kõige üle.
Olgu su elus siis parajasti torm või mitte,
sa oled ikkagi Kristuses
ja kuna sa oled Kristuses, siis sa oled ka kaitstud.
Kas pole hea teada?
Galaatlastele 3:26:
"Nüüd te olete kõik usu kaudu Jumala lapsed Kristuses Jeesuses."
Halleluuja! Me oleme Kristuses.
1. Korintlastele 1:30:
"Aga teie olete tema tõttu Kristuses Jeesuses,
kes on saanud meile tarkuseks Jumalalt
ning õiguseks ja pühitsuseks ja lunastuseks."
Me oleme nüüd Kristuses. Meie olemine on nüüd Kristuses.
Jeesus näitas oma jüngritele kord korra järel,
et kui nad olid Temas ja Temaga koos,
siis nad olid kaitstud.
Isegi, kui oli torm ja tundus,
et Jeesus isegi ei kuule neid, vaid hoopis magab keset tormi.
Miks Ta magas? Sest tal oli kõik hästi.
- Tema ei karda.
Kuigi kõrbes polnud toitu ja näljaseid oli viis tuhat,
oli Temal ikka kõik hästi ja Ta toitis neid kõiki.
Ta oli kogu aeg ühtaegu nii maa peal kui taevas.
Tal oli taevane kaitse
ja kuna meie oleme Temas, siis on ka meil taevane kaitse.
Ka meil on sama allikas ja kaitse, sest me kuulume jumalariiki.
Nii uurimegi täna turvalisuse küsimust.
Mul on pidevalt see küsimus,
et kas see, et olen saanud Jumala lapseks, Tema tütreks
ja kas see, et ma olen Kristuses,
mõjutab kuidagi mu elu turvalisust?
Kas näiteks Psalm 91 kehtib? - Käib see ka meie kohta?
Võin ma võtta seda tõena enda suhtes?
Ma teen seda, olgu vastus, milline iganes.
Aga kuidas sellega päriselt on?
Seda on tore Piiblist uurida
ja seda ei pea üldse kuigi kaua tegema.
Vanas Testamendis on väga palju jutustusi ja võrdpilte sellest,
kuidas Jumala rahvas oli kaitstud ja kuidas Issand kaitses oma rahvast
erinevates raskustes ja katsumustes ikka ja jälle üha uuesti.
Seal on nii palju lugusid sellest, kuidas Issand oma rahvast kaitses.
Parim lugu on ehk nende lahkumine Egiptusest.
Jumal kaitses oma rahvast kõigi Egiptuse needuste keskel.
Tahaksin täna vaadata 2. Moosese 8 -12. peatükke.
Siin räägitakse sellest imelisest ja põnevast ajast,
mi Iisraeli rahvas elas Egiptuses ja oli üpris katsumusterohke aeg,
sest Egiptust tabasid erinevad needused.
See on aktuaalne ka meie osas,
sest meiegi võime vaadata koroonaviirust kui needust.
Mida selle osas siis teha
ja kui tulevikus võib tulla veel midagi muudki.
Sõna "needus" tähendab katsumust või raskust,
mis puudutab kogu rahvast.
Egiptust tabasid konnade, sääskede ja parmude needus,
loomakatk ja paised,
rohutirtuse needus, pimedus ja surm.
Tahan vaadata,
kuidas Jumala rahva käsi kõige selle keskel käis.
2. Moosese 8:18-22:
"Aga ma eraldan sel päeval Gooseni maakonna,
kus asub mu rahvas..."
Jumal eraldas oma rahva.
Mida see kõigi nende needuste keskel tähendab?
Ma olen teinud sellise toreda ülestõusmispühade kaunistuse.
Ma palvetan te kõigi eest pidevalt ja iga päeva.
Palun teile kaitset, ingleid ja õnnistust.
Palun teie elude üle Psalmi 91 ja 5. Moosese 28. peatükki.
Seal on juttu sellest, et sa oled õnnistatud tulles ja minnes
ja Issand laseb oma õnnistustel järgida sind.
Koroonaviiruse ajal tegin ma ülestõusmispühadeks
sellise oma pisikese Gooseni maakonna.
Palvetasin ka meie õpilaste eest, sest meil oli sel ajal distantsõpe.
Meil olid vaid mõned õpilased koolis, kui kellegi vanem töötas näit. haiglas
ja ka me lasteaed oli avatud.
Sel ajal muutus kaitse küsimus eriliselt oluliseks ja aktuaalseks.
Nii tegingi endale palvetamise abiks oma väikese Gooseni maakonna,
kujutledes, et siin on meie direktor Jan,
meie õpetajad
ja eriti lasteaia õpetajad, kes olid tööl
ja meie söökla kokk
ja kõik abilised
ning muidugi kõik koolilapsed 1-9 klassini
ja ka pisikesed lasteaialapsed.
Nemad on kohe väga kaitstud siin.
Ja muidugi kõik me vaatajad,
sest teist on saanud meile oma rahvas ja perekond.
Siin on kõik emad, vanaemad ja muud sugulased.
Siin me kõik oleme - Jumala rahvas, oma väikeses Gooseni maakonnas
ja meie üle on Jumala kaitse.
Kogu Gooseni maakonna üle on Jumala kaitse.
Seda on tore meeles pidada, kui seda lugu loeme.
"Kui tuli parmude needus, ütles Issand:
"Aga ma eraldan sel päeval Gooseni maakonna,
kus asub mu rahvas,
nõnda et parme ei tule sinna,
selleks et sa teaksid, et mina olen Issand keset seda maad.
Ma teen vahe oma rahva ja sinu rahva vahele.
Homme sünnib see imetegu.”
Meiegi märkasime,
et koroona ei mõjutanud ei meie kooli ega me lasteaeda
ja ka mitte kedagi meie personalist.
See ime sündis ja see kaitse toimis.
2. Moosese 9:3 räägib loomakatkust.
"Vaata, siis on Issanda käsi su karja peal, kes on väljal:
hobuste, eeslite, kaamelite, veiste,
lammaste ja kitsede peal väga raske katkuga.
Aga Issand eraldab Iisraeli karja ja egiptlaste karja,
ja Iisraeli laste omadest ei sure ühtainsatki.”
Nad olid kogu aeg turvaliselt kaitstud.
See ei tähenda seda, et kes on tubli, see on kaitstud.
See tähendab seda, et kuna oleme võtnud Jeesuse vastu,
siis see avaldab oma mõju me elule.
Ta mõjutab mu elu, kui Ta on mu elus
ja ma elan koos Temaga.
Kui ma annan Talle aega ja lasen Tal oma elu juhtida,
siis on täiesti selge, et Ta tahab juhtida mind turvalist teed pidi.
Kui Ta näiteks soovitab mitte joobuda veinist,
aga mina ei hooli sellest nõuandest ega järgi Tema soovitusi,
siis mu käsi käib halvasti.
Kui ma aga käin koos Jumala ja Jeesusega
ja järgin Tema nõuandeid,
siis see mõjutab ja sellel on õige mõju me elule.
Loeme seda nüüd valjult nii endale ja sulle julgustuseks,
sest mida iganes maailmas ka ette ei tuleks,
Jumal on lubanud meid kaitsta.
Olen täiesti kindel,
et Egiptust tabanud needused ei ole siia niisama kirja pandud,
vaid just selle jaoks,
et neid lugedes võiksime uskuda, et me oleme Kristuses kaitstud.
Nagu Joy ütles, see ei tule sellest, justkui me oleksime kuidagi paremad,
vaid see on üksnes Jumala armust.
Armust on meid päästetud.
Kuid ui sa toetud Kristusele ja püsid Temas,
siis sa oled kaitstud.
Egiptuses oli veel rahe needus.
Me loeme 2. Moosese 9:26:
"Ainult Gooseni maakonnas, kus olid Iisraeli lapsed,
ei olnud rahet."
"Ja kui maale laskus selline pimedus, et seda oleks võinud käega katsuda,
üks ei näinud teist
ja ükski ei liikunud paigast kolmel päeval.
Aga kõigil Iisraeli lastel oli oma asupaikades valge."
Issanda rahval oli keset pimedust valgus.
Olen vahel mõelnud, kuidas see võis välja paista?
Mida näiteks egiptlased mõtlesid, kui nad nägid seda erinevust?
Kui nende loomad surid
ja kõik maine, millele nad toetusid, kukkus nende ümber kokku.
Ja kui nad olid lõpuks veel pilkases pimeduses,
siis kuidas see küll tunduda võis, et iisraellastel on valgus?
See räägib meile ka praegusel ajal sellest,
et meie ülesanne on toetuda Kristusele.
Mitte üksnes oma turvalisuse pärast,
vaid ka selleks, et me ise oleksime valguseks.
Jumal ei taha, et su süda oleks täis hirmu ja muret
nii nagu maailmas elatakse ilma lohutuse ja turvatundeta.
Vaid et igaüks meist toetuks nüüd ja tulevikus
endisest enam Jumalale,
et meie süda oleks täis rahu.
Et meis oleks valgust selles maailmas, kus ei ole rahu.
Olen kuulnud palju tunnistusi sellest,
kuidas inimesed otsivad koroonaviiruse ajal Jumalat.
Inimesed küsivad Jumala kohta ja nende südamed on eriliselt avatud,
et kuulda evangeeliumi.
Me räägime seda iseenestele ja sulle, et sa võiksid saada tugevaks
ja olla valguseks selles maailmas
ning püsida valguses ja vabaduses.
2. Moosese 12. peatükis
on väga liigutav lugu esimesest paasapühast.
Siin on tulemas viimane ja kõige raskem needus egiptlastele
ja Issand on juhatamas oma rahvast orjusest välja.
Vaarao ei taha neid minema lasta ja seetõttu tuleb viimane needus.
Issand annab imelisel viisil oma rahvale juhtnöörid, mida järgida.
Ta ütleb neile nii:
See kuu olgu teil esimeseks kuuks; see olgu teil aasta esimeseks kuuks."
Ta ütleb, et ajaarvamine algab nüüd otsast peale.
Algab uus aeg.
See meenutab meile Jeesuse sündimise aega.
Kui Jeesus sündis,
alustas kogu lääne maailm uut ajaarvamist.
Kõik algas nullist.
Me räägime ajast enne Kristuse sündi ja ajast peale Kristuse sündi.
Aga nullpunkt on Kristuses.
"Rääkige kogu Iisraeli kogudusega ja öelge:
Selle kuu kümnendal päeval võtku iga perevanem tall,
igale perele tall."
Ka see on võrdpilt Jeesusest.
"Tall olgu teil veatu, isane, üheaastane;
võtke see lammastest või kitsedest.
Siis kogu Iisraeli kogunenud kogudus tapku see õhtul!
Ja nad võtku verd ning võidku ukse mõlemat piitjalga
ja pealispuud kodades, kus nad seda söövad.
Ja nad söögu liha selsamal ööl;
tulel küpsetatult koos hapnemata leiva
ja kibedate rohttaimedega söögu nad seda!
Ja sööge seda nõnda:
teil olgu vöö vööl, jalatsid jalas ja kepp käes;
ja sööge seda rutuga - see on paasatall Issanda auks!"
Sõna "paasa" tuleneb heebreakeelsest sõnast "pesach",
mis tähendab möödumist või säästmist.
- Aamen.
"Aga veri olgu teil tundemärgiks kodadel, kus te asute."
Jeesuse veri on meile tundemärgiks kaitstuse kohta meie elus ja majades.
"...kui ma näen verd, siis ma lähen teist mööda
ja nuhtlus ei saa teile hukatuseks, kui ma löön Egiptusemaad."
See lugu on väga oluline, sest kõik need needused
on suunatud egiptlaste ebajumalate poole.
Alates Niilusest, mille vesi muutus vereks.
Niilus oli ebajumal, mida egiptlased teenisid.
Mis iganes ka maailmas ei juhtuks -
siis sageli kõiguvad just need asjad, mis on kõigutatavad.
Olgu selleks majandus või mis iganes muu asi,
millele me inimestena toetume.
Mõnikord muutuvad need asjad meilegi ebajumalateks.
Neist saab see, millele me toetume ja millele paneme kogu oma lootuse.
Samas ei tasu ühegi maise ebajumala peale
panna oma lootust.
Sest kõik, mida saab kõigutada, saab ka kõikuma.
Just selle pärast on nii tähtis juurduda Kristusesse -
ainsasse kaljusse, mis ei kõigu.
Jeesus on tõotanud, et kes iganes kuuleb Tema sõnu
ja tegutseb ning elab nende järgi,
on see tark mees või naine, kes ehitab oma maja kalju peale.
Ja kui siis igasugused tormid tulevad,
siis see maja jääb seisma.
See räägib sellest, et kristlase elu pole ilma tormideta.
Jeesus räägib ju selles tähendamissõnas,
et tormid ja üleujutused tulid
ja need peksid vastu selle maja seinu.
Sinagi võid kogeda oma elus üht ja teist katsumust,
mis on kõike muud kui toredad.
Aga Jeesus lubab, et kui toetud Temale ja järgned Talle,
kui annad kogu oma elu Talle,
siis olgu torm kuitahes tugev,
sa jääd siiski püsima ja su maja jääb püsti.
Sest see maja on Kristus.
Me oleme Kristuses
ja Temas on ainuke kindlus, mis jääb püsima.
Ka kõiges selles, mida iganes tulevik toob.
Selle pärast on see meie kristliku kooli ja lasteaia
tähtsaim sõnum.
See on see, millest räägime lastele igal päeval ja nädalal.
Ära karda. Jeesus on sinu poolel. Ära karda, Jeesus on sinuga koos.
Ära karda, sa oled Kristuses.
Juurdu Temasse ja usalda Teda.
Lase Tal vallutada oma süda, anna Talle kogu oma elu.
Siis sa oled kaitstud.
Nii see on.
Psalm 16:8:
"Ma pean Issandat alati oma silma ees,
ma ei kõigu, sest tema on mu paremal pool.
Sellepärast rõõmutseb mu süda ja mu hing ilutseb;
ka mu ihu võib julgesti elada."
Kui mul on tervise vallas katsumusi, siis ma vaatan seda kirjakohta.
Ma vaatan seda ükskõik kui kaua: "Ka mu ihu võib julgesti elada."
Kuidas võib öelda: "Ka mu ihu võib julgesti elada"?
Siis meenub mulle Jesaja 53. peatükk.
Tema ju kandis minu haigused ja võttis enese peale minu valu.
Ja siis meenub mulle 2. Moosese 12. peatükk,
kui tall tapeti ja selle söömine andis neile jõu
ning nende seas polnud ühtegi vigast või lombakat.
Nad said selle reisi jaoks füüsilist jõudu.
"Mu ihu võib julgesti elada."
Mulle meenub, mida Jeesus maa peal käies tegi.
Ta tervendas haigeid.
Mulle meenub, et ma olen Jeesuses ja elan Temas.
Kõik need kirjakohad mõjuvad ja kerkivad mu sees üles
ja siis tuleb ka tervis esile.
Esmalt sünnib usk ja siis tuleb ka tervis.
"Sest sina ei jäta mu hinge surmavalla kätte
ega lase oma vagal näha kõdunemist."
Mis iganes ka ei juhtuks -
isegi, kui ma sureksin, ei sure ma mitte,
sest ma lähen Tema juurde.
See on suurim ja lõplik võit, kui ma pääsen Tema juurde.
Mul ei saa minna kehvasti.
Mingu kuidas iganes, ma võidan ikkagi.
- Mingu kuidas tahes.
"Sina annad mulle teada elu teeraja; rõõmu on rohkesti su palge ees,
meeldivaid asju on su paremas käes alatiseks."
Vägev!
Me võime elada koos Issandaga.
Me võime olla täis rõõmu ja hõiskamist.
Võime olla täidetud Kristuse ja Tema väega
ja seda igas olukorras ning alati.
- Aamen. - Nii see on.
Ole õnnistatud!
Palvetame koos sinuga
Aitäh, taevane Isa, et me ei pea kartma.
Tulgu, mis tuleb ja juhtugu, mis tahes -
Sina, Issand, valitsed.
Võime praguselgi hetkel tuua Sulle kõik oma mured ja hirmud.
Mis iganes meid vaevab.
Kõik katsumused ja raskused.
Aitäh, Issand, et Sa oled tõotanud, et võime heita need kõik Sinu peale.
Me võime usus loota selle peale, et Sina hoolitsed meie eest.
Sa hoolitsed meie lähedaste eest ja Sa hoolitsed ka meie ihude eest.
Sa hoolitsed meie rahaasjade eest.
Ja isegi, kui kogu maailm vappuks nagu juhtus Noa päevil,
oleme me siiski kaitstud.
Aitäh, Issand, et me võime elada Kõigekõrgema kaitse all
ja viibida Kõigeväelise varju all.
Aitäh, Issand, et võime meeles pidada,
kus me õieti oleme ja elame.
Me oleme Kristuses.
Kristus on meis
ja meie oleme Kristuses.
Aitäh, Isa, et õige inimese palve saadab palju korda.
Võime hoida oma pered, lapsed, lapselapsed ja kõik kallid -
kõik inimesed, keda me kanname palves,
me tohime hoida neid nagu Gooseni maakonnas
Kõigekõrgema kaitse ja Kõigeväelise varju all.
Võime pidada neid kaitsekupli all
ja kuulutada neile kõigile Jeesuse vere kaitset.
Jeesuse vere kaitset just praegu!
Me ühineme kõik selle imelise palvega
ja kuulutame kaitset kõikidele meie armsatele.
Me võtame otsekui üksteisel kätest kinni
ja oleme siin kõigi vaatajatega üheskoos
ning seisame palves ja usus
ja tuletame enesele meelde, et mu kallid on kaitstud.
Me oleme Kõigekõrgema kaitse all.
Me kuulutame neile Jeesuse nimel
kaitset ja vabadust kõigest, mis rõhub või häirib.
Tänu Jeesus!
Tänu, Jeesus, ka Sinu õnnistuse eest! Halleluuja!
Aitäh, Issand, et 5. Moosese 28. peatükk ütleb,
et me oleme õnnistatud tulles.
Me kuulutame õnnistust oma lastele ja lastelastele!
Me kuulutame õnnistust inimestele, keda me kanname palves.
Jeesuse nimel kõik üheskoos, kes seda saadet vaatavad täna,
me palvetame tugevalt ja üheskoos meie kallite eest.
Aitäh Issand!
Aitäh, Issand, et oled andnud meile ka väe
astuda kogu hingevaenlase väe peale
ja miski ei tee meile kahju.
Kui su elus on ahastust, hirmu, muret või mistahes pimedust,
siis taganegu see just praegu me kõikide elust!
Aitäh, et võime kõik olla täielikult vabad.
Jeesuse nimel, aamen.
Aitäh teile kõigile toetuse ja palvesoovide eest.
Aitäh ka palvevastustest rääkivate kirjade eest.
Võite ikka saata meile oma palvesoove
ja palvevastuseid on muidugi ka eriti tore lugeda.
Kui soovid rohkem teada meie töö kohta,
külasta ekraanil olevat kodulehekülge.
Sealt saab tellida meie infolehte
ja raamatuid, mis seletavad lahti Jumala Sõna
ning edastavad ilmutust Jumala headuse, hoolitsuse, usu,
õndsuse, lootuse, armastuse ja Püha Vaimu ligiolu kohta.
Ole õnnistatud ja tea,
et kuna sa oled Kristuses, siis sa oled ka kaitstud.
Kui sa pole veel Jeesust oma ellu vastu võtnud,
siis sa ei ole kaitstud,
nii et võta Jeesus kiiresti vastu oma ellu!
Ütle: "Jeesus, tule mu südamesse.
Tahan võtta Su vastu oma elu Issandaks."
Sellest hetkest alates oled sa igavese kaitse all.
Aamen.
On tohutu õnnistus ja eesõigus, et meil on kristlik telekanal,
mis edastab julgelt evangeeliumi kõikidesse kodudesse.
Löö sinagi kaasa ja õnnista seda tööd!
Helistades 900 1770 annetad 10 eurot.
Võid kasutada ka kontonumbreid, mida näed peatselt ekraanil.
Leiad vajaliku info ka kodulehelt: www.tv7.ee
Löö kaasa ja tea, et on tõeliselt oluline,
et evangeelium tõesti jõuaks igasse kodusse ka Eestis.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7